## Hőmérséklet mérés

Egy héten keresztül minden nap délben megmértük a hőmérsékletet az udvaron. Készítsen programot, ami a mért értékeket beolvassa!

A **hom** listában tárolt értékek alapján határozza meg, és írassa ki a képernyőre a heti hőingadozás mértékét! (A hőingadozás a mért legnagyobb és legkisebb érték különbsége.)

## Autó

Egy autó üzemanyag-fogyasztását olyan módon adjuk meg, hogy 100 kilométer távolságú út megtételéhez hány liter benzinre van szüksége. Készítsen programot, amely billentyűzetről beolvassa egy autó fogyasztását, üzemanyagtartályának űrtartalmát, valamint a jármű által megteendő út hosszát, és a fenti adatok alapján megállapítja, hogy kell-e tankolnia az autónak az adott hosszúságú út során amennyiben tele tankkal indult útnak! A program megállapításának megfelelően írja képernyőre az alábbi mondatok közül a megfelelőt!

„Az út megtehető tankolás nélkül.”

„Az út során tankolni kell!”

*Megjegyzés: Ha a fogyasztás F és az üzemanyagtartály térfogata V, akkor az autó egy tank benzinnel V\*100/F kilométert tesz meg.*

## Sebességmérő

Egy sebességmérő műszer regisztrálja minden mellette elhaladó jármű sebességét km/h-ban. Az egyik irányba haladó járművek sebességét pozitív a másik irányba (szembe) haladókét negatív értékként tárolja a műszer. Készítsen programot amely lehetővé teszi, hogy a műszer által regisztrált adatokat billentyűzeten keresztül számítógépre vigyük! A sebességadatokat (max. 100 db) a **seb** nevű listában tároljuk. Az adatok megadásának végét a 0 értékkel jelöljük. A program az adatsor végére tárolja el ezt a „0” értéket is.

Az adatok eltárolása után a program határozza meg, hogy volt-e szabálysértő (szabálysértésen azt értjük, hogy valaki 100 km/h abszolút értékű sebességnél gyorsabban haladt), és ha igen, akkor az első szabálysértő hányadik rögzített elem volt a rögzített méréssorozatban és mennyivel lépte túl a sebességhatárt!

A meghatározott eredményt írja ki a képernyőre!

## Nyereség

Az ábrán különböző cégek napi tőzsdei záró árfolyama szerepel. Készítsen csv szövegfájlt, amiben az adatokat tárolná.

Készítsen programot, mely beolvassa, az adatokat, majd megadja azt a céget, amelyik az adott időszak folyamán a legnagyobb nyereséget érte el! Tekintse legnagyobb nyereségnek azt, ahol az utolsó nap záróegyenlege és az első nap záróegyenlegének különbsége a legnagyobb.

